มีเพศสัมพันธ์กับแฟนไม่ใส่ถุงยางแต่หลั่งนอก แล้วกินยาคุมฉุกเฉินหลังมีเพศสัมพันธ์ใน1ชั่วโมง กินเม็ดแรกเวลา13:17 แล้วต้องกินเม็ดที่2เวลา01:17(ตี1) แต่กินช้าไป14นาที ยาจะยังมีประสิทธิภาพไหม แล้วจะท้องไหมคะ
สวัสดีค่ะ การมีเพศสัมพันธ์แบบไม่ใส่ถุงยางหลั่งนอกนั้น ยังมีทำให้มีโอกาสตั้งครรภ์ได้ประมาณ 4-20% จึงไม่ควรใช้วิธีดังกล่าวเพื่อการคุมกำเนิดการใช้ยาคุมฉุกเฉินนั้น หากได้ใช้ภายใน 72 ชั่วโมงหลังมีเพศสัมพันธ์ และกินตรงเวลาตามข้างฉลากกำหนด จะช่วยลดโอกาสการตั้งครรภ์ลงไปได้ประมาณ 80-90% การกินยาช้าไป 14 นาทีมีผลต่อประสิทธิภาพของยาได้น้อยค่ะแต่ไม่ควรใช้ยาคุมฉุกเฉินบ่อยๆ เพราะประสิทธิภาพต่ำกว่าวิธีอื่นอีกทั้งทำให้มีเลือดออกผิดปกติทางช่องคลอดได้มาก แนะนำสังเกตรอบเดือนในครั้งถัดไป หากมาช้ากว่าปกติ ควรซื้อชุดตรวจครรภ์ทางปัสสาวะมายืนยันต่อไปค่ะ